Pro gradu -seminaari 2 / Palomäki S.

**TULOSTEN KIRJOITTAMINEN GRADUUN**

1. **Etene tutkimusongelmien mukaisessa järjestyksessä**, ja vastaa jokaiseen tutkimuskysymykseen. Myös ns. ”nollatulos” on tulos, ja se raportoidaan. Yleensä tulososa alkaa kuvailevilla tiedoilla ja syventyy siitä vertaileviin tai selittäviin tuloksiin (mutta riippuu toki tutkimusongelmista).
2. **Suunnittele havainnollistamisen keinoja eli käytätkö kuvaajia vai taulukoita?** Minkälaisia ja kuinka paljon niitä voi olla? Joitakin taulukoita voi sijoittaa myös liitteeksi. Tekstin ja taulukoiden tarkoituksenmukainen suhde/vuorottelu on myös olennainen asian tulosten ymmärrettävyyden ja luettavuuden kannalta.

**Yksi toimiva tapa kirjoittaa tulososa on se, että tekee ensin taulukot ja mahdolliset kuvaajatkin valmiiksi ja kirjoittaa vasta sitten tekstin niiden ympärille.** Tästä voi olla se hyöty, että taulukoita tehdessä ja tulkitessa työn tekijän oma hahmotus tärkeistä tuloksista kehittyy ja tekstiin jää automaattisesti vain olennainen.

1. **Kiinnitä huomiota sopivaan tulostekstin määrään**, että jutun juoni pysyy luettavana ja päätulokset nousevat esiin. **Tulostekstiin ei kirjoiteta jokaista frekvenssiä ja prosenttia**, jotka esimerkiksi SPSS-ohjelma tuottaa tai tulososan taulukoissa esitetään, **vaan valikoidaan oleellinen ja tärkein.**

Mieti lukijaasi, mikä olisi hänelle oleellinen tieto tästä tutkimusaiheesta? Toisaalta kuvioita ja taulukoita ei myöskään saa jättää tekstissä kokonaan kommentoimatta, vaan niiden oleellisin sisältö **avataan ja tulkitaan** lukijalle.

1. Tulokset kirjoitetaan yleensä **imperfektissä eli menneessä aikamuodossa**. Vältä aikamuodon turhaa vaihtelua. Kirjoita suoraan tuloksista ja vältä muutenkin esimerkiksi tutkimusmenetelmien turhaa toistamista.
2. Kirjoittaminen on aina prosessi. Eli yleensä ensimmäiseksi kirjoitettu ”**raakateksti” vaatii vielä hiontaa**, että siitä tulee selkeää ja lukijaystävällistä tulostekstiä. Kannattaa kuitenkin aina kirjoittaa asioita ylös, vaikka teksti ei olisikaan heti valmista tai selkeää. Vältä turhaa tilastokieltä ja muita kömpelöjä tai monimutkaisia ilmaisuja. Ethän uuvuta lukijaa myöskään prosenttilukuviidakolla.

1. **Jäsentele tulososa** sisällöllisesti yhtenäisiin ja sopivan mittaisiin alalukuihin. (Toimiiko esimerkiksi yksi tutkimusongelma per alaluku?) Mieti luvuille kuvaavat ja selkeät otsikot.
2. Tutustu aikaisempiin pro gradu -töihin ja tarkastele, miten niiden tulososat rakentuvat, mistä **voit ottaa mallia** ja mitä tehdä paremmin. ☺